text: Kolding bliver Danmarksmester 
  05 september 2012 kl. 15.48
  Premiere i håndboldligaen i aften. KIF Kolding København spås en rolle som klassens nye stærke dreng efter AG Københavns konkurs
  Forstærkningen af KIF med fire af de store tunge drenge fra AG København ser Koldings håndbold-hold ud til at blive en stærk magtfaktor i sæsonens kamp om mesterskabet. Joachim Boldsen, Kasper Hvidt, Lars Jørgensen og svenske Kim Andersson er slagkraftige spillere, der vækker stor respekt hos modstanderne.
  
  Første offer
  Onsdag aften kl. 19.30 skal holdet for første gang bevise at den rolle, som eksperter og modstandere har tildelt KIF Kolding København, holder stik. Skanderborg bliver det første offer på skafottet. Hvis tingene arter sig som forudsagt.
  